།།
འཁོར་འདས་རོ་མཉམ་བསྟན་མཛོད་ལ།།
སྐུ་བཞི་མཉ
ཞེ་མཉམ་པ་ཉིད་བྱིན་རློབས།།
མོས་གུས་ཀྱི་ཐུགས་དམ་བསྐུལ་བའི་རྐྱེན་གྱིས་རིགས་བདག་པདྨ་འོད་དུ་ཞུ། ཐིག་ལེ་ཁ་དོག་
ལྔ་བར་གྱུར་པ་ལ་བློ་རྩིས་མེད་དུ་བཞག །འོད་ཟེར་སྣ་ལྔས་ཕྱི་ནང་བརྟན་གཡོ་ཀུན་ལ་ཁྱབ། འཕོ་བའི་བག་
ཆགས་སྦྱངས། བདེ་ཆེན་ཡེ་ཤེས་ལ་དབང་ཐོབ་པར་མོས།
234

རྡོ་རྗེ་འཛིན་པ་ལུས་ཀྱི་དཀྱིལ་འཁོར་དུ་གྲུབ་པའི་ཚུལ།

ཧཱུྃ༑ གསང་བའི་བདག་པོ་རྡོ་རྗེ་སེམས།།
པདྨ་གར་དབང་བློ་མཐའ་ཡས།།
འཆི་མེད་རྡོ་རྗེ་གཡུང་དྲུང་གླིང༌།།
ཟབ་རྒྱས་ལུང་ཆེན་ཐོབ་པའི་ཞལ།།
བློ་འདས་ཁྱབ་བདལ་བསྟན་མཛོད་ལ།།
སྤྲུལ་སྐུས་འགྲོ་བ་འདུལ་བྱིན་རློབས།།
ཞེས་མོས་གུས་ཕུལ་བའི་རྐྱེན་གྱིས་གསང་བདག་རྡོར་སེམས་འོད་དུ་ཞུ་ནས་ཐིག་ལེ་སྔོན་པོར་གྱུར་པ་
ལ་སེམས་འཛིན་མེད་དུ་བཟུང༌། འོད་ཟེར་མཐིང་ག་ཤིན་ཏུ་འཚེར་བས་དབུ་མའི་ལམ་བརྒྱུད། ལུས་ཀྱི་
ནང་གང་། ཐིག་ལེའི་བག་ཆགས་སྦྱངས། ཐུགས་རྗེས་ཡེ་ཤེས་ལ་དབང་ཐོབ་པར་མོས།
ཨཿ སྙིང་རྗེའི་དབང་ཕྱུག་འགྲོ་བའི་མགོན།།
སྒྲུབ་བརྒྱུད་བསྟན་དང་འགྲོ་བའི་དཔལ།།
ངེས་དོན་བསྟན་པ་རབ་རྒྱས་མཆོག།
རྣམ་གྲོལ་དབུགས་ཆེན་ཕྱིན་པའི་ཞལ།།
ཉོན་མོངས་ཟད་མཛད་བསྟན་མཛོད་ལ།།
ལོངས་སྐུ་མཁའ་ལྟར་ཁྱབ་བྱིན་རློབས།།
དམིགས་པ་སྔ་མས་འགྲེལ་ཏེ། བླ་མ་སྤྱན་རས་གཟིགས་འོད་དུ་ཞུ། ཐིག་ལེ་དཀར་པོར་གྱུར།
འོད་ཟེར་རྐྱང་མའི་ལམ་བརྒྱུད། ལུས་གང་། རླུང་གི་འཁྲུལ་རྟོག་སྦྱངས། རང་བཞིན་ཡེ་ཤེས་ལ་དབང་
ཐོབ་པར་བསམ།
235

བླ་མཆོད་དང་གསོལ་འདེབས་སོགས་ཀྱི་སྐོར།

ༀ༑ ངག་གི་དབང་ཕྱུག་མཁྱེན་པའི་གཏེར།།
ཐུབ་བསྟན་ཡོངས་སུ་རྫོགས་པའི་བདག།
པདྨ་འོད་གསལ་མདོ་སྔགས་གླིང༌།།
འགྲོ་འདུལ་དབང་ཆེན་བརྙེས་པའི་ཞལ།།
རང་སྣང་རིས་མེད་བསྟན་མཛོད་ལ།།
ཆོས་སྐུའི་རང་ཞལ་མཐོང་བྱིན་རློབས།།
བླ་མ་ངག་གི་དབང་ཕྱུག་འོད་དུ་ཞུ། ཐིག་ལེ་དམར་པོར་གྱུར། འོད་ཟེར་རོ་མའི་ལམ་བརྒྱུད།
རྩའི་འཛིན་ཞེན་སྦྱངས། ངོ་བོའི་ཡེ་ཤེས་ལ་དབང་ཐོབ་པར་མོས། མཐར་ཐིག་ལེ་བཞི་ཀའང་དབྱིངས་སུ་ཐིམ།
རིག་སྟོང་གཉུག་མའི་རང་ངོར་ཡུན་རིང་དུ་མཉམ་པར་བཞག་གོ །འོད་གསལ་རྫོགས་པའི་རྣལ་འབྱོར་གྱིས།
སྒྲུབ་པ་ཆེན་པོ་མཐར་ཕྱིན་ནས། རྡོ་རྗེ་བཞི་དངོས་འགྲུབ་པར་འགྱུར། རྗེས་དགེ་རྩ་བསྔོ་བ་དང་སྨོན་ལམ་
གྱིས་བྱང་ཆུབ་ཆེན་པོར་མཚམས་སྦྱོར་བ་ནི།
ཧོཿ ཟག་བཅས་ཟག་མེད་ཟུང་འཇུག་ཚོགས།།
བླ་མེད་འོད་གསལ་རྡོ་རྗེའི་དབྱིངས།།
བྱ་རྩོལ་བློ་འདས་ཆེན་པོ་རུ།།
དམིགས་གཏད་མཚན་འཛིན་བྲལ་བར་བསྔོ།།
འཁྲུལ་པའི་སྣང་བ་གཞི་ལ་ལྡོག།
རྡོ་རྗེ་བཞི་ཡི་གཏན་སྲིད་ཟིན།།
དཔལ་ལྡན་བླ་མའི་རྣམ་ཐར་དང༌།།
དབྱེར་མེད་དོན་གཉིས་ལྟུན་གྲུབ་ཤོག།
236

རྡོ་རྗེ་འཛིན་པ་ལུས་ཀྱི་དཀྱིལ་འཁོར་དུ་གྲུབ་པའི་ཚུལ།

ཤིས་པ་བརྗོད་པས་མཐའ་བརྒྱན་པ་ནི།
ཧོཿ བླ་མ་སྐུ་བཞིའི་བྱིན་རླབས་དང༌།།
ཆོས་དབྱིངས་རྣམ་དག་བདེན་པ་ཡིས།།
འཁྲུལ་སྣང་འོད་གསལ་སྦུབས་སུ་ཞི།།
རིག་པའི་ཡེ་ཤེས་རྩལ་ཁ་རྒྱས།།
ཚེ་གཅིག་མངོན་པར་བྱང་ཆུབ་པའི།།
བཀྲ་ཤིས་ཉི་ཟླ་གསལ་གྱུར་ཅིག།
དེ་ལྟར་བླ་བརྡོལ་ར་ཐོན་ལུག་ཐོན་གྱི་ཚིག་གི་ཕྲེང་བ་འདི་ནི་སྐྱབས་རྗེ་གཏེར་ཆེན་རིན་པོ་ཆེས་རྗེས་སུ་
བཟུང་ཞིང་ནང་གི་རྣལ་འབྱོར་ལ་གཞོལ་བ་དགེ་རྒྱལ་ཀརྨ་སྒྲིབ་བྲལ་ནས་ཆེད་དུ་བསྐུལ་ངོར། པདྨ་གར་དབང་
གཡུང་དྲུང་གླིང་པ་རྩལ་གྱིས་ཙྭ་འདྲ་རིན་ཆེན་བྲག་གི་སྒྲུབ་གནས་སུ་བགྱིས་པ་དགེ་ལེགས་འཕེལ།
ཁོ་བོ་ནོར་སྲུང་རྒན་པོ་ཡང་།།
མི་ཡི་སེང་གེའི་ཁྱུར་འཚང་བ།།
ལྟར་བཅས་ཁྲེལ་ཞིང་ལྟུང་བའི་རྒྱུ།།
མོས་ཕྱིར་བྲིས་ཀྱང་ནོངས་པ་བཤགས།།
ཐོག་མར་སྐུ་གསུམ་བླ་མའི་རྣལ་འབྱོར་དུ་བགྱིས་པ་ལ། སླད་ནས་སྒྲུབ་བླ་མ་དབང་ལྡན་གྱིས་མོས་
ངོར་སྐུ་བཞིའི་རྣལ་འབྱོར་དང་འབྲེལ་བའི་བསྒྱུར་བཅོས་ཅུང་ཟད་བྱས་པའོ། །དགེ་ལེགས་འཕེལ།
237

བླ་མཆོད་དང་གསོལ་འདེབས་སོགས་ཀྱི་སྐོར།

༈ ན་མོ་གུ་རུ་བྷྱཿ བྱང་ཆུབ་ཕྱོགས་ཀྱི་ཆོས་ཐམས་ཅད་ཀྱི་རྩ་བ་དགེ་བའི་བཤེས་གཉེན་
ལ་རག་ལས་ཤིང༌། ཁྱད་པར་གསང་སྔགས་རྡོ་རྗེ་ཐེག་པའི་དངོས་གྲུབ་ཐམས་ཅད་མཚན་ལྡན་བླ་མ་ཁོ་ན་ལ་
ལྟོས་པས། སྔགས་ཀྱི་བླ་མ་ནི་སྲོག་གི་དྭངས་མ། བྱང་སེམས་ཀྱི་སློབ་དཔོན་སྙིང་ཁྲག །སོ་ཐར་གྱི་མཁན་
སློབ་སྙིང་དང་འདྲ་བར་བལྟས་ནས་རྣམ་པ་ཀུན་ཏུ་མི་བསྙེལ་རྗེས་སུ་དྲན་པས་རབ་བཀའ་བཞིན་སྒྲུབ་པའི་
མཆོད་པ། འབྲིང་ལུས་ངག་གི་ཞབས་ཏོག །ཐ་མ་ཟང་ཟིང་གི་བདོག་པ་ཅི་ཡོད་པས་བཀུར་སྟི་བྱ་ཞིང་
མཉེས་པ་སྒྲུབ་པ་ནི་ལམ་ཞུགས་རྣམས་ཀྱི་ཉམས་ལེན་གྱི་གཙོ་བོ་ཡིན་ལ། དེ་དག་གི་དོན་ཡང་ཚང་ཞིང་བྱིན་
རླབས་བླ་མའི་ལམ་ཟབ་ལ་བརྟེན་ནས་དབང་གི་ཡེ་ཤེས་བདེ་བླག་ཏུ་སྨིན་ཏེ་མཆོག་གི་དངོས་གྲུབ་ལ་སྦྱོར་བའི་
ཐབས་ཟབ་མོ་གྲུབ་ཐོབ་བརྒྱུད་པའི་མན་ངག་གིས་གཙོ་བོ་འདི་ཉིད་ཉམས་སུ་ལེན་པ་ལ། སྔོན་འགྲོ་སྐྱོ་ཤས་
དང་ངེས་འབྱུང་གིས་ཀུན་ནས་བསླངས་ཏེ། སྐྱབས་འགྲོ་སེམས་བསྐྱེད་ནི།
ན་མོ། རྩ་བརྒྱུད་བླ་མ་རྒྱལ་བ་སྲས་དང་བཅས།།
ཕྱོགས་བཅུ་དུས་གསུམ་སྐྱབས་གནས་ཀུན་འདུ
རྡོ་རྗེ་སློབ་དཔོན་པདྨ་ཀ་ར་ལ།།
བྱང་ཆུབ་བར་དུ་རྩེ་གཅིག་སྐྱབས་སུ་མཆི།།
ནམ་མཁར་ཁྱབ་པའི་ཕ་མ་སེམས་ཅན་རྣམས།།
བླ་མེད་བླ་མའི་གོ་འཕང་མཆོག་ཐོབ་ཕྱིར།།
སྨོན་པས་སེམས་བསྐྱེད་འཇུག་པའི་བསླབ་པ་ཡང༌།།
སྲས་བཅས་རྒྱལ་བའི་རྗེས་སུ་བསླབ་བར་བགྱི།།
238

རྡོ་རྗེ་འཛིན་པ་ལུས་ཀྱི་དཀྱིལ་འཁོར་དུ་གྲུབ་པའི་ཚུལ།

ལན་གསུམ་རྒྱུད་དང་འདྲེ་ངེས་བྱ། དངོས་གཞི་རྟེན་བསྐྱེད་ཚོགས་བསགས་གསལ་གདབ་པ་ནི།
ཨེ་མ་ཧོ།
སྣོད་བཅུད་དག་པ་རབ་འབྱམས་བདེ་ཆེན་ཞིང༌།།
རང་ཉིད་ཡི་དམ་ལྟར་གསལ་མདུན་གྱི་མཁར།།
ཀུན་བཟང་མཆོད་སྤྲིན་རྒྱ་མཚོ་འཁྲིགས་པའི་དབུས།།
ཡིད་འོང་ཆུ་སྐྱེས་ཉི་ཟླའི་གདན་སྟེང་དུ།།
སངས་རྒྱས་ཀུན་འདུས་བླ་མ་རྡོ་རྗེ་འཆང༌།།
གུ་རུ་པདྨ་དཀར་དམར་ཞི་འཛུམ་ཉམས།།
པད་ཞྭ་གསང་ཕོད་ཆོས་གོས་བེར་ཕྱམ་གསོལ།།
ཕྱག་གཡས་རྡོ་རྗེ་རྩེ་ལྔ་ཐུགས་ཀར་གཏོད།།
གཡོན་པས་མཉམ་གཞག་ཐོད་བུམ་བདུད་རྩིས་བཀང༌།།
གྲུ་མོར་གསང་བའི་ཡུམ་མཚོན་ཁ་ཊཱཾ་འཁྲིལ།།
རིན་ཆེན་རྒྱན་ལྡན་རྡོ་རྗེ་སྐྱིལ་ཀྲུང་གིས།།
འཇའ་འོད་ཐིག་ལེ་འཁྱིལ་པའི་ཀློང་ན་བཞུགས།།
མདུན་ཏུ་རྒྱལ་བའི་སྲས་མཆོག་འགྲོ་བའི་མགོན།།
ཨོ་རྒྱན་འཇིགས་མེད་ཆོས་ཀྱི་དབང་པོའི་སྡེ།།
གཡས་སུ་ཐམས་ཅད་མཁྱེན་གཟིགས་མཁྱེན་བརྩེའི་དབང༌།།
གཡོན་དུ་སྔགས་གྲུབ་ཆེ་མཆོག་བསྟན་གཉིས་གླིང་
239

བླ་མཆོད་དང་གསོལ་འདེབས་སོགས་ཀྱི་སྐོར།

རྒྱབ་ཏུ་བསླབ་གསུམ་དབང་ཕྱུག་མངྒ་ལ།།
མདུན་གཡས་མཁས་མཆོག་ས་མནྟ་བྷ་དྲ།།
མདུན་གཡོན་བྱང་སེམས་པྲ་ཛྙཱའི་མཚན་ཅན་རྣམས།།
ངོ་བོ་ཨོ་རྒྱན་གུ་རུའི་ཡེ་ཤེས་དབྱིངས།།
རྣམ་པ་སོ་སོའི་ཆས་ལྡན་གསལ་བར་གྱུར།།
གཞན་ཡང་རྩ་གསུམ་རྒྱལ་བ་ཞི་ཁྲོའི་ལྷ།།
གང་འདུལ་མོས་པ་དང་མཚུངས་ལྷམ་མེར་གསལ།།
ༀ༑ དད་པའི་ལྕགས་ཀྱུས་དབྱིངས་ནས་ཐུགས་དམ་
མོས་གུས་ཞགས་པས་བསྒོམས་པའི་རྟེན་དང་བསྲེ།།
དམ་ཚིག་སྒྲོག་གིས་འདུ་འབྲལ་མེད་པར་བཅིང༌།།
གདུང་ཤུགས་དྲིལ་བུས་གཉིས་མེད་དགྱེས་པར་བ བསྐྱེད།།
བཛྲ་ས་མཱ་ཛཿ ཛཿཧཱུྃ་བཾ་ཧོཿ
ན་མོ། མཉམ་མེད་ཐུགས་རྗེའི་སྤྱན་ལྡན་ཁྱེད་རྣམས་ལ།།
བདག་དང་སེམས་ཅན་རྡུལ་སྙེད་ལུས་སྤྲུལ་ནས།།
སྒོ་གསུམ་གུས་པས་ཕྱག་འཚལ་སྐྱབས་སུ་མཆི།།
དངོས་འབྱོར་ཡིད་སྤྲུལ་སྲིད་གསུམ་དཔལ་འབྱོར་དང༌།།
བདག་ལུས་ལོངས་སྤྱོད་དགེ་རྩར་བཅས་པས་མཆོད།།
ཐོག་མེད་ནས་བསགས་མི་དགེ་སྡིག་པའི་ལས།།
་བསྐུལ།།
240

རྡོ་རྗེ་འཛིན་པ་ལུས་ཀྱི་དཀྱིལ་འཁོར་དུ་གྲུབ་པའི་ཚུལ།

གནོང་འགྱོད་དྲག་པོས་བཤགས་ཤིང་སླན་ཆད་བསྡམ།།
འཕགས་དང་སོ་སྐྱེ་ལུས་ཅན་ཐམས་ཅད་ཀྱི།།
རྣམ་དཀར་ཅི་མཆིས་ཀུན་ལ་རྗེས་ཡི་རང༌།།
གདུལ་བྱའི་བསམ་པ་དང་མཐུན་ཐེག་གསུམ་གྱི།།
ཆོས་འཁོར་རྒྱུན་ཆད་མེད་པར་བསྐོར་བར་བསྐུལ།།
འགྲོ་ཀུན་བྱང་ཆུབ་ཆེན་པོར་འཁོད་ཀྱི་བར།།
མྱ་ངན་མི་འདའ་རྡོ་རྗེའི་སྐུར་བཞུགས་གསོལ།།
།ཞན་དུས་གསུམ་བསགས་པའི་དགེ་ཚོགས་རྣམས།།
བདག་གཞན་དུས་
བླ་མ་སངས་རྒྱས་གོ་འཕང་འཐོབ་ཕྱིར་བསྔོ།།
ཨེ་མ་ཧོ།
ཕྱོགས་བཅུ་དུས་བཞིའི་དཀོན་མཆོག་ཀུན་གྱི་ ཀྱེ་དངོས།།
རྩ་གསུམ་དཀྱིལ་འཁོར་རྒྱ་མཚོའི་ཁྱབ་བདག་མཆོག།
བོད་འབངས་སྐྱབས་གཅིག་གདུལ་དཀའ་འདུལ་བའི་གཉེན།།
ཨོ་རྒྱན་རིན་པོ་ཆེ་ལ་གསོལ་བ་འདེབས།།
དག་པའི་སར་བཞུགས་རྣམ་ཐར་ཚད་མེད་ཀྱང༌།།
སྙིགས་འགྲོའི་དཔལ་མགོན་རྒྱལ་བའི་སྲས་པོའི་ཚུལ།།
ཨོ་རྒྱན་འཇིགས་མེད་ཆོས་ཀྱི་དབང་པོ་ཞེས།།
འབྲེལ་ཚད་དོན་ལྡན་དེ་ལ་གསོལ་བ་འདེབས།།
241

བླ་མཆོད་དང་གསོལ་འདེབས་སོགས་ཀྱི་སྐོར།

འཇམ་དཔལ་གཞོན་ནུ་བཤེས་གཉེན་གཟུགས་སུ་བྱོན།།
ངོ་མཚར་བཀའ་བབས་བདུན་ལྡན་ཤིང་རྟ་ཆེ།།
གངས་ཅན་བསྟན་འགྲོ་ཡོངས་ཀྱི་དཔལ་མགོན་མཆོག།
འཇམ་དབྱངས་མཁྱེན་བརྩེའི་དབང་པོར་གསོལ་བ་འདེབས།།
མདོ་སྔགས་རྒྱལ་བ་གཉིས་ཀྱི་ལུང་བསྟན་བརྙེས།།
ཟབ་དང་རྒྱ་ཆེའི་མཛོད་ཆེན་ལྔ་ཡི་བདག།
རྣམ་སྣང་ལོ་ཙཱའི་རྣམ་འཕྲུལ་བློ་མཐའ་ཡས།།
འཆི་མེད་བསྟན་གཉིས་གླིང་བར་གསོལ་བ་འདེབས།།
རྣམ་དག་ཚུལ་ཁྲིམས་བསླབ་བས་རྒྱུད་བསྡམས་ཤིང༌།།
ཏིང་འཛིན་སེམས་ཀྱི་བསླབ་བས་རང་རྒྱུད་གྲོལ།།
དྲི་མེད་ཤེས་རབ་བསླབ་པས་གཞན་སྨིན་མཛད།།
བཀྲ་ཤིས་འོད་ཟེར་ཞབས་ལ་གསོལ་བ་འདེབས།།
སྐྱེས་སྦྱངས་མཁྱེན་རབ་རྨད་དུ་བྱུང་བ་ཡིས།།
བཀའ་དང་བསྟན་བཅོས་གཞུང་དོན་ལེགས་གཟིགས་ནས།།
གདུལ་བྱའི་མུན་སེལ་མཁན་ཆེན་རབ་འབྱམས་པ།།
ཀུན་བཟང་བསོད་ནམས་ཞབས་ལ་གསོལ་བ་འདེབས།།
ལྷག་བསམ་དྲི་མེད་གསེར་གྱི་ས་གཞི་ལ།།
བྱང་ཆུབ་སེམས་ཀྱི་ལོ་ཏོག་བསྐྱེད་བསྲིངས་ནས།།
242

རྡོ་རྗེ་འཛིན་པ་ལུས་ཀྱི་དཀྱིལ་འཁོར་དུ་གྲུབ་པའི་ཚུལ།

འགྲོ་ཀུན་འཚོ་བའི་བྱང་ཆུབ་སྤྱོད་ལ་འཇུག།
པྲ་ཛྙཱའི་མཚན་ཅན་ཞབས་ལ་གསོལ་བ་འདེབས།།
རིས་
ས་མེད་རྒྱལ་བའི་བསྟན་འཛིན་རྣམ་འདྲེན་མཆོག།
ཁྱད་པར་ཆོས་ཀྱི་འབྲེལ་ཐོབ་དགེ་བའི་བཤེས།།
དུས་གསུམ་བྱོན་ལ་རྩེ་གཅིག་གུས་པ་ཡིས།།
སྙིང་ནས་གསོལ་བ་འདེབས་སོ་བྱིན་གྱིས་རློབས།།
ལོང་མེད་མི་རྟག་དྲག་པོ་རྒྱུད་ལ་སྐྱེ།
འཁོར་བར་ངེས་འབྱུང་སྲིད་བདེར་ཞེན་པ་ལོག།
ཀུན་རྫོབ་བྱམས་དང་སྙིང་རྗེ་རྒྱུད་ལ་འབྱོངས།།
དོན་དམ་ཆོས་ཉིད་ཇི་བཞིན་རྟོགས་པར་མཛོད།།
སྐྱེ་བ་འདི་ནས་ཚེ་རབས་ཀུན་ཏུ་ཡང་།།
མཚན་ཉིད་ཡོངས་རྫོགས་དཔལ་ལྡན་བླ་མ་ཡིས།
རྗེས་སུ་བཟུང་ནས་མཉེས་པ་ཚུལ་བཞིན་བསྒྲུབ།།
ཐུགས་ཡིད་གཅིག་ཏུ་འདྲེས་པར་བྱིན་གྱིས་རློབས།།
ཞེས་པའི་མཐར། ཨོཾ་ཨཱཿཧཱུྃ་བཛྲ་མ་ཧཱ་གུ་རུ་སརྦ་སིདྡྷི་ཧཱུྃ། ཞེས་གསོལ་འདེབས་
ཀྱི་སྙིང་པོའང་ཅི་རིགས་བཟླ། རྗེས་དབང་ལེན་ཞུ་བསྟིམ་བསྔོ་སྨོན་ནི།
243

བླ་མཆོད་དང་གསོལ་འདེབས་སོགས་ཀྱི་སྐོར།

སངས་རྒྱས་ཀུན་དངོས་བླ་མའི་ཚོགས་རྣམས་ཀྱིས།།
དམིགས་མེད་ཐུགས་རྗེ་ཆེན་པོས་རྗེས་དགོངས་ལ།།
ཡེ་ཤེས་རབ་འབྱམས་དབང་ཆེན་བསྐུར་ནས་ཀྱང༌།།
བདག་རྒྱུད་སྨིན་ཅིང་གྲོལ་བར་མཛད་དུ་གསོལ།།
གསོལ་བ་བཏབ་བས་འཁོར་གྱི་བླ་མ་རྣམས།།
འོད་ཞུ་གཙོ་བོ་གུ་རུ་ཉིད་ལ་ཐིམ།།
དཀོན་མཆོག་ཀུན་འདུས་གུ་རུ་རིན་པོ་ཆེའི།།
གནས་བཞིར་ཨོཾ་ཨཱཿཧཱུྃ་དང་ཧྲཱིཿཡིག་ལས།།
འོད་ཟེར་ཡིག་འབྲུ་དཀར་དམར་མཐིང་སེར་འཕྲོས།།
རང་གི་གནས་བཞིར་ཐིམ་པས་སྒྲིབ་བཞི་དག།
དབང་བཞིས་རྒྱུད་སྨིན་ལམ་བཞི་བསྒོམ་ལ་དབང༌།།
སྐུ་བཞིའི་གོ་འཕང་འགྲུབ་པའི་སྐལ་ལྡན་གྱུར།།
མོས་གུས་ཤུགས་ཀྱིས་གུ་རུ་འོད་དུ་ཞུ།།
རང་ལ་ཐིམ་པས་རང་གི་སྒོ་གསུམ་དང༌།།
བླ་མའི་གསང་གསུམ་དབྱེར་མེད་རོ་གཅིག་གྱུར།།
ཞེས་མོས་གུས་ཀྱི་རང་ངོ་བཟོ་མེད་ལ་ཅི་གནས་སུ་མཉམ་པར་བཞག་ལ། མཐར།
དགེ་འདིས་བདག་གཞན་མཁའ་ཁྱབ་འགྲོ་བ་ཀུན།
མོས་གུས་བླ་མའི་ལམ་མཆོག་མཐར་ཕྱིན་ཏེ།
244

རྡོ་རྗེ་འཛིན་པ་ལུས་ཀྱི་དཀྱིལ་འཁོར་དུ་གྲུབ་པའི་ཚུལ།

ས་ལམ་གཅིག་ཆོད་དོན་གཉིས་ལྟུན་གྱིས་གྲུབ།།
ཚེ་གཅིག་རྣམ་མཁྱེན་སངས་རྒྱས་ས་ཐོབ་ཤོག།
ཆོས་ཚུལ་བཞིན་སྒྲུབ་པ་ཚེ་རིང་ངོ
ཅེས་པ་འདིའང་སྡེ་བཞི་དགེ་བཅུའི་མངའ་བདག་ཆོས་རྒྱལ་ཆེན་པོའི་ལུགས་ཟུང་གཉེར་འཛིན་དམ་
གསར་བཀྲ་ཤིས་ལྷ་རྩེའི་ཆོས་གྲྭར་ཤར་མར་སྤེལ་བ་དགེ་ལེགས་འཕེལ།།
ཀུ་སཱ་ལི་བློ་གྲོས་མཐའ་ཡས་ཀྱིས་རྫོང་
245

བླ་མཆོད་དང་གསོལ་འདེབས་སོགས་ཀྱི་སྐོར།